ምባልኩም ኣይተርፍን፤ እዚ ዕድል ግና ኣለሻ ፍቕሪ፣ ኣለሻ ሰብኣይ፣ ኣለሻ ሓዳር.... ፍርቂ ኣካለን ንክረኽባ ስለዝተሓሰበ እዩ። ኣብ ደቡባዊ ቻይና ዝርከብ ሓደ ማእኸል ዜና ከምዝሓበሮ፡ ኣብ ቻይና ዝርከቡ ክልተ ትካላት፡ ሰራሕተኛታቱ መፃምደን ንክረኽባ ፍሉይ ዓመታዊ ዕረፍቲ ፈቒዱ። ነዚ ስዒቡ ድማ ኣብታ ከተማ ኣብ ዝርከብ ሓደ ቤት ትምህርቲ ዝሰርሓ ደቂኣንስትዮ መምህራን፡ መፃምደን ንምድላይ ዘኽእለን፡ ' ናይ ፍቕሪ ፍቓድ' ተረባሕቲ ኮይነን ኣለዋ። ሞሮኮ፡ አገዲድካ መርዓን ጾታዊ ዓመጽን ኣጊዳ ኣብ ቻይና፡ ኣብ መወዳእታ 20ታት ክሊ ዕድመ ዝርከባ ሓዳር ዘይገበራ ደቂኣንስትዮ፡ ብቋንቋ ቻይና 'ሸንግ ኑ' ወይ ድማ 'ደው ኢለን ዝተረፋ' ዝብል ስያመ ይወሃበን። እዚ ኣሉታዊ ስያመ ግን ብግዘ ከይዲ እናተለመደ ስለዝመፅአ፡ መብዛሕትአን ኣብ ስረሐን ብምድሃብ ሓዳር እንከይገበራ ክፀንሓ እየን ዝመርፃ። ሕዚሕዚ ግን ደቂኣንስተዮ እታ ሃገር ሓዳር እንከይገበራ ምፅንሐን ዘስግእ ጉዳይ ኮይኑ ኣሎ። መንግስቲ እታ ሃገር እውን፡ ምንካይ ብዝሒ ህዝብን ዋሕዲ ኣፍራይ ሓይልን ድቃስ ስለዘስኣኖ ፤ ደቂኣንስትዮ ሓዳር ንክገብራን ንክወልዳን ይውትውት ኣሎ። ኣብ ሓንቲ ለይቲ ክልተ ኣንሽቲ ዝተመርዓወ ጎበዝ ብድሕሪ እቲ ዘይተዛዘመ ኲናት ዘሎ ታሪኽ 'ሌፍት ኦቨር ውማን' ን 'ቤትሬይንግ ቢግ ብራዘር'ን ብዝብሉ መፅሓፍታ እትፍለጥ ቻይናዊት ፀሓፊት ሌታ ሆንግ ፊንቸር፡ ኣብ መወዳእታ 20ታት ክሊ ዕድመ ዝርከባ ሓዳር ዘይገበራ ደቂኣንስትዮ ዝተዛብዐ ኣመለኻኽታ ከምዘለወን ትዛረብ። ብፍላይ ድማ ዝተምሃራ ደቂኣንስትዮ እታ ሃገር ሓዳር ንክገብራን ንክወልዳን፡ መንግስቲ ቻይና የተባብዕ ከምዘሎ ንቢቢሲ ገሊፃ። ቅድሚ ኣርባዕተ ዓመታት ፖሊሲ 'ሓደ ቆልዓ' ምስተልዓለ፡ መጠን ውልደት ዝነከየ እንትኸውን፡ ሓዳር ናይ ዝገብሩ ቁፅሪ እውን ኣብዚ ሽድሽተ ዓመታት ይንክይ ኣሎ። ኣብቲ ዝሓለፈ ዓመት ውልደት 15 ሚልየን ህፃናት ዝተመዝገበ እንትኸውን፡ እዚ ምስ ናይ ቅድሚ ሕዚ ዓመት እንትነፃፀር ብክልተ ሚልየን ዘንቆልቆለ እዩ። ቻይና ትኽተሎ ዝነበረት ፖሊሲ 'ሓደ ቆልዓ'ን ኣወዳት ንክውለዱ ዘተባብዕ ልምድን ፆታዊ ዘይምምጥጣን ከምዘስዓበ፡ እዛ ፀሓፊት ትዛረብ። ብስም ስልጠና ንዘይትፈልጦ ሰብኣይ ዝተመርዐወት ጓል "ኣብዚ ሕዚ እዋን ኣብታ ሃገር ሕፅረት ደቂኣንስትዮ ኣጋጢሙ ኣሎ፤ ፀብፃባት መንግስቲ ከምዝሕብርዎ ደቂተባዕትዮ ካብ ደቂኣንስትዮ ብ30 ሚልየን ይበልፁ" ትብል። ኣካዳሚ ማሕበራዊ ሳይንስ ቻይና ድማ፡ ኣብ ዝቕፅሉ 50 ዓመታት ብዝሒ ህዝቢ ቻይና፡ ካብ 1 ነጥቢ 4 ቢልየን ናብ 1 ነጥቢ 2 ቢልየን ክንክይ ከምዝኽእል ሓቢሩ። እዚ ድማ ኣብታ ሃገርን ቁጠባውን ማሕበራውን ቅልውላው ከስዕብ እዩ ዝብል ስግኣት ወሲኹ ኣሎ። ምንጪ ስእሊ, Getty Images ኣበይ ኣለኻ ኣዳመይ... ?
